**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_J.Troška

Rēzeknē, 2021.gada 8.novembrī

**Rēzeknes novada pašvaldības Centrālās administrācijas Administratīvās inspekcijas vadītāja amata konkursa nolikums**

1. Šis nolikums nosaka Rēzeknes novada pašvaldības Centrālās administrācijas Administratīvās inspekcijas vadītāja atklātā konkursa (turpmāk – konkurss) norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldība izsludina **atklāto** konkursu uz Rēzeknes novada pašvaldības Centrālās administrācijas Administratīvās inspekcijas vadītāja amatu, norādot papildu informācijas iegūšanas veidu.
3. Pretendentu nepieciešamo dokumentu iesniegšanas termiņš – **2021.gada 26.novembris plkst.12.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājas lapā.
5. Kontaktpersona detalizētākas informācijas saņemšanai – Rēzeknes novada pašvaldības Centrālās administrācijas Juridiskās un lietvedības nodaļas jurists Vadims Čuhnovs, 64607706.
6. Pretendentiem jāatbilst šādām prasībām:
	1. otrā līmeņa augstākā izglītība tiesību zinātnēs;
	2. zināšanas par administratīvā procesa norisi valsts un pašvaldību institūcijās;
	3. zināšanas par Administratīvās atbildības likumu, kā arī par normatīvajiem aktiem, kas reglamentē administratīvās atbildības jomu un administratīvo pārkāpumu procesus, un spēja tajos orientēties;
	4. darba pieredze pašvaldības vai valsts institūcijās administratīvo pārkāpumu procesu jomā, vai darba pieredze tiesībsargājošā vai kontrolējošā institūcijā (iestādē);
	5. valsts valodas zināšanas atbilstoši Valsts valodas likuma prasībām un vēlams vienas svešvalodas zināšanas saziņas līmenī;
	6. prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku;
	7. prasme strādāt ar elektroniskajām dokumentu vadības sistēmām (vismaz vienu), e-pastu;
	8. “B”kategorijas autovadītāja apliecība;
	9. labas organizatora un analītiskās spējas, spēja izdarīt objektīvus, pamatotus secinājumus un patstāvība pieņemot lēmumus, komunikācijas prasmes;
	10. augsta saskarsmes kultūra, atbildības sajūta un precizitāte;
	11. spēja strādāt ar lielu informācijas apjomu;
	12. nevainojama reputācija.
7. Pretendenti līdz **2021.gada 26.novembra** **plkst.12.00** ievieto Rēzeknes novada pašvaldības Centrālās administrācijas pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu uz iepriekšminēto adresi, vai nosūta uz e-pastu info@rezeknesnovads.lv šādus dokumentus:
	1. profesionālās darbības aprakstu (CV);
	2. motivācijas vēstuli;
	3. pieteikuma anketu;
	4. izglītību un darba pieredzi apliecinošu dokumentu kopijas;
	5. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
	6. “B” kategorijas apliecības kopiju.
8. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.
9. Šī nolikuma 7.punktā norādītie dokumenti jāievieto aploksnē ar norādi „**Konkursam uz Rēzeknes novada pašvaldības Centrālās administrācijas Administratīvās inspekcijas vadītāja amatu**”.
10. Pa pastu un uz e-pastu nosūtītie dokumenti tiks izskatīti, ja tie tiks saņemti pašvaldībā līdz šī nolikuma 7.punktā noteiktajam termiņam.
11. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām;
	2. konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.
12. Konkursa otrajā kārtā pretendentam būs jāuzrāda vai jāiesniedz sadarbspējīgs vakcinācijas vai pārslimošanas sertifikāts.
13. Konkursa pirmajā kārtā konkursa komisija izvērtē visu pretendentu iesniegto dokumentu atbilstību atklātā konkursa nolikuma 6.punktam, ko apliecina 7.punktā norādītie iesniegtie dokumenti.
14. Pirmajā kārtā punkti tiek piešķirti pretendentiem, kuriem darba pieredze valsts vai pašvaldības institūcijās administratīvo pārkāpumu procesu jomā, vai darba pieredze tiesībsargājošā vai kontrolējošā institūcijā (iestādē), kurus komisijas locekļi vērtē un piešķir individuāli, punktu sistēmā:
	1. darba pieredze līdz 3 gadiem – 1 punkts;
	2. darba pieredze vairāk kā 3 gadi – 2 punkti.
15. Konkursa otrajā kārtā:
	1. teorētisko zināšanu pārbaudē tiek izpildīts tests, kurš sastāv no sešiem jautājumiem un kura katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā), maksimālais punktu skaits - 12;
	2. prakstisko zināšanu pārbaudē tiek pildīts viens prakstisks uzdevums, kurš tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā), maksimālais punktu skaits – 2;
	3. intervijas rezultāti tiek noteikti komisijas locekļiem atklāti balsojot - katra balss ir 1.punkts.
16. Uz konkursa otrās kārtas - darba interviju - uzaicina ne vairāk kā divus pretendentus, kas summāri saņēmuši visvairāk punktu pirmajā kārtā un otrās kārtas teorētisko un praktisko zināšanu pārbaudē.
17. Par atbilstošāko tiek noteikts pretendents, kas summāri saņēmis visvairāk punktu pirmajā kārtā un otrajā kārtā.
18. Ja pretendenti saņēmuši vienādu punktu skaitu abās vērtēšanas kārtās, priekšrocība ieņemt amatu ir pretendentam, kuram ir lielāka darba pieredze valsts vai pašvaldības institūcijās administratīvo pārkāpumu procesu jomā, vai darba pieredze tiesībsargājošā vai kontrolējošā institūcijā (iestādē).
19. Komisijas protokola izrakstu, par konkursa rezultātiem - pretendentu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par pretendenta pieņemšanu darbā pieņemšanai.
20. Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlās amata prasībām visatbilstošāko pretendentu.
21. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
22. Komisijas sēdes tiek protokolētas. Protokolu paraksta visi klātesošie konkursa komisijas locekļi.
23. Par komisijas lēmumiem pretendenti tiek informēti ar e-pasta starpniecību 2 (divu) dienu laikā pēc pretendentu izvērtēšanas procedūras beigām.

**ŠIS DOKUMENTS IR ELEKTRONISKI PARAKSTĪTS AR** **DROŠU ELEKTRONISKU PARAKSTU UN SATUR LAIKA ZĪMOGU**